nibzard/narodne-novine-full-text-markdown huggingface dataset:
### NN 46/2023 (28.4.2023.), Podatak o ukupnim izdacima obveznog zdravstvenog osiguranja za 2022. godinu

HRVATSKI ZAVOD ZA ZDRAVSTVENO OSIGURANJE

804

Na osnovi članka 35. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13., 1/14., 83/15. i 108/21.) Hrvatski zavod za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2022. GODINU

Obvezno zdravstveno osiguranje – izdaci za 2022.

|  |  |
| --- | --- |
| Sadržaj | 2022. |
| Ukupno | 31.928.858.296 |
| Zdravstvena zaštita – svega | 28.205.132.800 |
| Primarna zdravstvena zaštita | 5.652.970.192 |
| Lijekovi | 4.621.623.632 |
| Bolnička i specijalističko konzilijarna zdravstvena zaštita | 15.702.951.040 |
| Ortopedski uređaji i pomagala | 946.100.506 |
| Izdaci za prijevoz | 173.676.577 |
| Ostali oblici zdravstvene zaštite | 1.107.810.853 |
| Nadoknade | 3.088.099.608 |
| Ostali izdaci – svega | 635.625.888 |
| Ostali izdaci za provođenje zdr. zaštite | 271.197.820 |
| Sredstva za funkcioniranje sustava | 364.428.068 |

Obvezno zdravstveno osiguranje

Osigurane osobe – prosjek za 2022.

|  |  |
| --- | --- |
| Sadržaj | 2022. |
| UKUPNO | 4.148.849 |
| Aktivni radnici | 1.676.302 |
| Aktivni poljoprivrednici | 7.510 |
| Umirovljenici | 1.039.554 |
| Članovi obitelji | 320.516 |
| Ostali osiguranici | 1.104.967 |

Klasa: 400-01/23-01/03
 Urbroj: 338-01-02-23-01
 Zagreb, 25. travnja 2023.

Ravnatelj
 Lucian Vukelić, dr. med. spec., v. r.
### NN 47/2023 (3.5.2023.), Zakon o izmjenama Zakona o smanjenju mirovina određenih, odnosno ostvarenih prema posebnim propisima o mirovinskom osiguranju

HRVATSKI SABOR

807

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O SMANJENJU MIROVINA ODREĐENIH, ODNOSNO OSTVARENIH PREMA POSEBNIM PROPISIMA O MIROVINSKOM OSIGURANJU

Proglašavam Zakon o izmjenama Zakona o smanjenju mirovina određenih, odnosno ostvarenih prema posebnim propisima o mirovinskom osiguranju, koji je Hrvatski sabor donio na sjednici 21. travnja 2023.

Klasa: 011-02/23-02/35
 Urbroj: 71-10-01/1-23-2
 Zagreb, 27. travnja 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O SMANJENJU MIROVINA ODREĐENIH, ODNOSNO OSTVARENIH PREMA POSEBNIM PROPISIMA O MIROVINSKOM OSIGURANJU

Članak 1.

U Zakonu o smanjenju mirovina određenih, odnosno ostvarenih prema posebnim propisima o mirovinskom osiguranju (»Narodne novine«, br. 71/10., 130/11. i 157/13.) u članku 3. stavku 1. brojka: »10« zamjenjuje se brojkom: »5«.

U stavku 2. riječi: »3.500,00 kuna« zamjenjuju se riječima: »464,53 eura«.

Članak 2.

U članku 4. riječi: »3.500,00 kuna« zamjenjuju se riječima: »464,53 eura«.

PRIJELAZNA I ZAVRŠNE ODREDBE

Članak 3.

Mirovine odnosno dodatak mirovini koji su smanjeni do 30. lipnja 2023. prema Zakonu o smanjenju mirovina određenih, odnosno ostvarenih prema posebnim propisima o mirovinskom osiguranju (»Narodne novine«, br. 71/10., 130/11. i 157/13.) Hrvatski zavod za mirovinsko osiguranje po službenoj će dužnosti odrediti prema odredbama ovoga Zakona, bez donošenja rješenja.

Članak 4.

(1) Zakon o smanjenju mirovina određenih, odnosno ostvarenih prema posebnim propisima o mirovinskom osiguranju (»Narodne novine«, br. 71/10., 130/11. i 157/13.) prestaje važiti 31. prosinca 2023.

(2) Ovaj Zakon prestaje važiti 31. prosinca 2023.

Članak 5.

Ovaj Zakon objavit će se u »Narodnim novinama«, a stupa na snagu 1. srpnja 2023.

Klasa: 022-02/23-01/21
 Zagreb, 21. travnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 47/2023 (3.5.2023.), Rješenje o imenovanju državnog tajnika u Ministarstvu financija

VLADA REPUBLIKE HRVATSKE

811

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 27. travnja 2023. donijela

RJEŠENJE

O IMENOVANJU DRŽAVNOG TAJNIKA U MINISTARSTVU FINANCIJA

Imenuje se dr. sc. DAVOR ZORIČIĆ državnim tajnikom u Ministarstvu financija, s danom 1. svibnja 2023.

Klasa: UP/I 080-02/23-01/31

Urbroj: 50301-15/28-23-02

Zagreb, 27. travnja 2023.

Predsjednik
 mr. sc. Andrej Plenković, v. r.
### NN 47/2023 (3.5.2023.), Rješenje o razrješenju i imenovanju predsjednice i članova Upravnog vijeća Agencije za znanost i visoko obrazovanje

Vlada Republike Hrvatske

810

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 34. stavka 3. Zakona o osiguravanju kvalitete u visokom obrazovanju i znanosti (»Narodne novine«, broj 151/22.), Vlada Republike Hrvatske je na sjednici održanoj 27. travnja 2023. godine donijela

RJEŠENJE

O RAZRJEŠENJU I IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA ZNANOST I VISOKO OBRAZOVANJE

1. Razrješuje se dr. sc. DIJANA VICAN dužnosti predsjednice Upravnog vijeća Agencije za znanost i visoko obrazovanje, zbog isteka mandata.

Razrješuju se dužnosti članovi Upravnog vijeća Agencije za znanost i visoko obrazovanje, zbog isteka mandata:

– dr. sc. DRAGO ŠUBARIĆ

– dr. sc. KREŠIMIR ROTIM

– dr. sc. BRANKO MATULIĆ

– dr. sc. DAMIR JUGO

– dr. sc. GORDANA RUSAK

– dr. sc. BOSILJKA BRITVIĆ VETMA

– NEVEN PINTARIĆ.

2. Imenuje se dr. sc. DIJANA VICAN, predloženica Rektorskog zbora Republike Hrvatske, predsjednicom Upravnog vijeća Agencije za znanost i visoko obrazovanje.

Za članove Upravnog vijeća Agencije za znanost i visoko obrazovanje, imenuju se:

– dr. sc. BOSILJKA BRITVIĆ VETMA, na prijedlog Nacionalnog vijeća za visoko obrazovanje, znanost i tehnološki razvoj

– dr. sc. DRAGO ŠUBARIĆ, na prijedlog Rektorskog zbora Republike Hrvatske

– dr. sc. TIBOR PENTEK, na prijedlog Rektorskog zbora Republike Hrvatske

– dr. sc. DAMIR JUGO, na prijedlog Zbora veleučilišta Republike Hrvatske

– dr. sc. LJUBO RUNJIĆ, na prijedlog Zbora veleučilišta Republike Hrvatske

– IVICA ŠUŠAK, na prijedlog ministarstva nadležnog za znanost i obrazovanje

– DIJANA MANDIĆ, na prijedlog ministarstva nadležnog za znanost i obrazovanje.

Klasa: 080-02/23-02/43

Urbroj: 50301-15/07-23-02

Zagreb, 27. travnja 2023.

Predsjednik
 mr. sc. Andrej Plenković, v. r.
### NN 47/2023 (3.5.2023.), Pravilnik o izmjenama Pravilnika o aktivnostima i postupcima za poboljšanje sigurnosti cestovne infrastrukture i reviziji cestovne sigurnosti

MINISTARSTVO MORA, PROMETA I INFRASTRUKTURE

814

Na temelju članka 69. stavka 1. Zakona o cestama (»Narodne novine«, broj 84/2011., 22/2013., 54/2013., 148/2013., 92/2014., 110/2019., 144/21., 114/22. i 04/23.), ministar mora, prometa i infrastrukture, donosi

PRAVILNIK

O IZMJENAMA PRAVILNIKA O AKTIVNOSTIMA I POSTUPCIMA ZA POBOLJŠANJE SIGURNOSTI CESTOVNE INFRASTRUKTURE I REVIZIJI CESTOVNE SIGURNOSTI

Članak 1.

U Pravilniku o aktivnostima i postupcima za poboljšanje sigurnosti cestovne infrastrukture i reviziji cestovne sigurnosti (»Narodne novine«, broj 55/2022.), u članku 28. mijenja se stavak 2. koji sada glasi:

»(2) Revizor ima pečat u kojem je navedeno njegovo ime i prezime te registarski broj i tekst »Revizor cestovne sigurnosti« na hrvatskom i engleskom jeziku.«

Članak 2.

U Pravilniku o aktivnostima i postupcima za poboljšanje sigurnosti cestovne infrastrukture i reviziji cestovne sigurnosti (»Narodne novine«, broj 55/2022.), »PRILOG IX. OBRAZAC PEČATA I ISKAZNICE OVLAŠTENOG REVIZORA CESTOVNE SIGURNOSTI«, mijenja se »Izgled i sadržaj pečata«, koji sada glasi:

»Izgled i sadržaj pečata

Pečat je pravokutnog oblika, dimenzija 50x20 mm te sadrži ime i prezime, registarski broj s natpisom »Revizor cestovne sigurnosti«, na hrvatskom i engleskom jeziku.

![](/files/_web/sluzbeni-dio/2023/132652/images/4684.jpg)

Izgled i sadržaj iskaznice

Iskaznica je pravokutnog oblika, dimenzija 85x50 mm te sadrži ime i prezime, registarski broj s natpisom »Revizor cestovne sigurnosti«, datum izvršnosti prvog ovlaštenja, datum isteka važećeg ovlaštenja i potpis revizora. Iskaznica sadrži propisane elemente na hrvatskom i engleskom jeziku.

![](/files/_web/sluzbeni-dio/2023/132652/images/4676.jpg)

«

PRIJELAZNE I ZAVRŠENE ODREDBE

Članak 3.

Ovaj Pravilnik o izmjeni i dopuni pravilnika, stupa na snagu osmoga dana od dana objave u »Narodnim novinama«.

Klasa: 011-01/23-01/12
 Urbroj: 530-08-1-1-23-1
 Zagreb, 25. travnja 2023.

Ministar
 Oleg Butković, v. r.
### NN 47/2023 (3.5.2023.), Pravilnik o izmjeni Pravilnika o izvanrednom prijevozu

MINISTARSTVO MORA, PROMETA I INFRASTRUKTURE

813

Na temelju članka 46. stavka 7. i članka 87. stavka 4. Zakona o cestama (»Narodne novine«, broj 84/2011., 22/2013., 54/2013., 148/2013., 92/2014., 110/2019., 144/21., 114/22. i 4/23.), ministar mora, prometa i infrastrukture donosi

PRAVILNIK

O IZMJENI PRAVILNIKA O IZVANREDNOM PRIJEVOZU

Članak 1.

U Pravilniku o izvanrednom prijevozu (»Narodne novine«, broj 92/2018.), u članku 32. stavak 4. koji glasi: »(4) O troškovima i nak­nadama iz stavka 3. ovog članka nadležni izdavatelj dozvole donosi posebno rješenje.«, briše se.

PRIJELAZNE I ZAVRŠENE ODREDBE

Članak 2.

Ovaj Pravilnik o izmjeni i dopuni Pravilnika, stupa na snagu osmoga dana od dana objave u »Narodnim novinama«.

Klasa: 011-01/23-01/11
 Urbroj: 530-08-1-1-23-1
 Zagreb, 25. travnja 2023.

Ministar
 Oleg Butković, v. r.
### NN 47/2023 (3.5.2023.), Odluka o imenovanju sudaca Općinskog građanskog suda u Zagrebu

DRŽAVNO SUDBENO VIJEĆE

816

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gorana Goluže, Gordane Jalšovečki, Mirte Matić i Lidije Vidjak članova Vijeća, na 87. sjednici održanoj 19. siječnja 2023., donijelo je

ODLUKU

Za suce Općinskog građanskog sudu u Zagrebu imenuju se Lea Golomeić, viša sudska savjetnica u Općinskom građanskom sudu u Zagrebu, Marko Ivrlač, viši sudski savjetnik-specijalist u Trgovačkom sudu u Zagrebu, Gordana Josić, viša sudska savjetnica u Općinskom građanskom sudu u Zagrebu, Krešimir Koketi, viši državnoodvjetnički savjetnik-specijalist u Općinskom građanskom državnom odvjetništvu u Zagrebu, Josipa Pajić, sudska savjetnica u Općinskom građanskom sudu u Zagrebu i Rea Rajić, viša sudska savjetnica u Općinskom građanskom sudu u Zagrebu.

Broj: IS-26/22-12
 Zagreb, 19. siječnja 2023.

Predsjednik
 Državnog sudbenog vijeća
 Darko Milković, v. r.
### NN 47/2023 (3.5.2023.), Odluka o imenovanju sutkinje Općinskog radnog suda u Zagrebu

DRŽAVNO SUDBENO VIJEĆE

817

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gorana Goluže, Gordane Jalšovečki, Mirte Matić i Lidije Vidjak članova Vijeća, na 87. sjednici održanoj 19. siječnja 2023., donijelo je

ODLUKU

Za sutkinju Općinskog radnog suda u Zagrebu imenuje se MARTINA SUČEVIĆ, viša sudska savjetnica u Županijskom sudu u Zagrebu.

Broj: IS-27/22-9
 Zagreb, 19. siječnja 2023.

Predsjednik
 Državnog sudbenog vijeća
 Darko Milković, v. r.
### NN 47/2023 (3.5.2023.), Odluka o imenovanju sutkinja Županijskog suda u Zagrebu

Državno sudbeno vijeće

815

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19 i 80/22) – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gorana Goluže, Gordane Jalšovečki, Mirte Matić, Lidije Vidjak i prof. dr. sc. Maria Vinkovića, članova Vijeća, na 87. sjednici, održanoj 19. siječnja 2023., donijelo je

ODLUKU

Za sutkinje Županijskog suda u Zagrebu imenuju se:

1. mr. sc. Sanja Nola, sutkinja Općinskog kaznenog suda u Zagrebu i

2. Mirna Barović, sutkinja Općinskog kaznenog suda u Zagrebu.

Broj: IS-22/22-7
 Zagreb, 19. siječnja 2023.

Predsjednik
 Državnog sudbenog vijeća
 Darko Milković, v. r.
### NN 48/2023 (5.5.2023.), Odluka o razrješenju pročelnika Kabineta predsjednika Republike Hrvatske

PREDSJEDNIK REPUBLIKE HRVATSKE

819

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 3. Odluke o Uredu predsjednika Republike Hrvatske (»Narodne novine«, broj 18/20, 41/20 i 143/21), donosim

ODLUKU

O RAZRJEŠENJU PROČELNIKA KABINETA PREDSJEDNIKA REPUBLIKE HRVATSKE

BARTOL ŠIMUNIĆ razrješuje se dužnosti pročelnika Kabineta predsjednika Republike Hrvatske na osobni zahtjev.

Ova Odluka stupa na snagu danom donošenja.

Klasa: 080-01/23-01/05

Urbroj: 71-10-01/1-23-1

Zagreb, 29. travnja 2023.

Predsjednik
 Republike Hrvatske
 Zoran Milanović, v. r.
### NN 48/2023 (5.5.2023.), Odluka o donošenju Strategije za procjenu ekonomskog učinka propisa na sektor malog i srednjeg poduzetništva za razdoblje od 2023. do 2027. godine i Akcijskog plana za provedbu Strategije za razdoblje od 2023. do 2025. godine

VLADA REPUBLIKE HRVATSKE

821

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s reformskom mjerom C1.1.1. R1 – Nastavak reforme poslovnog okruženja iz Nacionalnog plana oporavka i otpornosti 2021. – 2026., Vlada Republike Hrvatske je na sjednici održanoj 4. svibnja 2023. donijela

ODLUKU

O DONOŠENJU STRATEGIJE ZA PROCJENU EKONOMSKOG UČINKA PROPISA NA SEKTOR MALOG I SREDNJEG PODUZETNIŠTVA ZA RAZDOBLJE OD 2023. DO 2027. GODINE I AKCIJSKOG PLANA ZA PROVEDBU STRATEGIJE ZA RAZDOBLJE OD 2023. DO 2025. GODINE

I.

Donosi se Strategija za procjenu ekonomskog učinka propisa na sektor malog i srednjeg poduzetništva za razdoblje od 2023. do 2027. godine i Akcijski plan za provedbu Strategije za procjenu ekonomskog učinka propisa na sektor malog i srednjeg poduzetništva za razdoblje od 2023. do 2025. godine, u tekstu koji je Vladi Republike Hrvatske dostavilo Ministarstvo gospodarstva i održivog razvoja aktom, klasa: 030-01/22-01/01, urbroj: 517-03-04-04-02-23-60, od 6. travnja 2023.

II.

Zadužuje se Ministarstvo gospodarstva i održivog razvoja da Strategiju i Akcijski plan iz točke I. ove Odluke objavi na svojim mrežnim stranicama.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/173
 Urbroj: 50301-05/14-23-2
 Zagreb, 4. svibnja 2023.

Predsjednik
 mr. sc. Andrej Plenković, v. r.
### NN 48/2023 (5.5.2023.), Odluka o minimalnim novčanim iznosima potrebnim za mjesečno uzdržavanje djeteta

Ministarstvo rada, mirovinskoga sustava, obitelji i socijalne politike

822

Na temelju članka 314. stavka 1. Obiteljskog zakona (»Narodne novine«, broj: 103/15, 98/19) ministar rada, mirovinskoga sustava, obitelji i socijalne politike, donio je

ODLUKU

O MINIMALNIM NOVČANIM IZNOSIMA POTREBNIM ZA MJESEČNO UZDRŽAVANJE DJETETA

I. Minimalni novčani iznosi koji predstavljaju minimum iznosa ukupnih materijalnih potreba za mjesečno uzdržavanje maloljetnog djeteta u Republici Hrvatskoj koje je dužan platiti roditelj koji ne stanuje s djetetom, određuju se u postotku od prosječne mjesečne isplaćene neto plaće po zaposlenome u pravnim osobama Republike Hrvatske, koja za razdoblje od siječnja do prosinca 2022., iznosi 1.015,73 eura, prema Priopćenju Državnog zavoda za statistiku RAD-2022-1-1-/12 od 20. veljače 2023., iznose:

– za dijete do 6 godina 17 % prosječne plaće 172,67 eura

– za dijete od 7 do 12 godina 20 % prosječne plaće 203,15 eura

– za dijete od 13 do 18 godina 22 % prosječne plaće 223,46 eura.

II. Danom stupanja na snagu ove Odluke prestaje važiti Odluka o minimalnim novčanim iznosima potrebnim za mjesečno uzdržavanje djeteta (»Narodne novine«, broj: 37/22).

III. Ova Odluka stupa na snagu prvoga dana od dana objave u »Narodnim novinama«.

Klasa: 552-07/23-01/07
 Urbroj: 524-08-02-03/1-23-7
 Zagreb, 24. travnja 2023.

Ministar
 Marin Piletić, v. r.
### NN 48/2023 (5.5.2023.), Odluka o tablici o prosječnim potrebama maloljetnog djeteta

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

823

Na temelju članka 314. stavka 4. Obiteljskog zakona (»Narodne novine«, br. 103/15, 98/19) ministar rada, mirovinskoga sustava, obitelji i socijalne politike, donio je

ODLUKU

O TABLICI O PROSJEČNIM POTREBAMA MALOLJETNOG DJETETA

I.

Ovom Odlukom određuju se prosječni mjesečni iznosi uzdržavanja djeteta, u skladu s dobi djeteta i primitcima roditelja obveznika uzdržavanja.

II.

(1) Iznosi uzdržavanja se određuju za svako dijete prema sljedećoj tablici:

|  |  |  |  |
| --- | --- | --- | --- |
| Primitak roditelja obveznika uzdržavanja \* | Mjesečni iznosi uzdržavanja prema dobi djeteta \* | | |
| 0 – 6 g. | 7 – 12 g. | 13 – 18 g. |
| 1 | 2 | | |
| do 1.016 | 172,67 | 203,15 | 223,46 |
| 1.016 – 1.128 | 190 | 220 | 240 |
| 1.128 – 1.262 | 206 | 237 | 258 |
| 1.262 – 1.394 | 223 | 256 | 279 |
| 1.394 – 1.526 | 237 | 279 | 306 |
| 1.526 – 1.725 | 259 | 305 | 336 |
| 1.725 – 1.924 | 293 | 345 | 380 |
| 1.924 – 2.124 | 327 | 385 | 423 |
| 2.124 – 2.389 | 361 | 425 | 467 |
| 2.389 – 2.554 | 406 | 478 | 526 |
| 2.654 – 2.919 | 451 | 531 | 584 |
| 2.919 – 3.318 | 496 | 584 | 642 |
| 3.318 – 3.982 | 564 | 664 | 730 |
| 3.982 – 4.645 | 677 | 796 | 876 |

\* Iznosi u tablici su izraženi eurima.

(2) Iznos uzdržavanja maloljetnog djeteta se određuju u svakom pojedinom slučaju, sukladno odredbama Obiteljskog zakona koje uređuju uvjete i način određivanja uzdržavanja za dijete u odnosu na okolnosti roditelja obveznika uzdržavanja i okolnosti djeteta.

(3) Ako roditelj obveznik uzdržavanja ostvaruje primitak manji od najnižeg iznosa u tablici, uzdržavanje maloljetnog djeteta može se utvrditi u iznosu nižem od zakonskog minimuma, ali ne manje od polovice zakonskog minimuma uzdržavanja.

(4) Ako roditelj obveznik uzdržavanja ostvaruje primitak iznad najvišeg iznosa u tablici može mu se odrediti uzdržavanje u iznosu višem od najvišeg iznosa uzdržavanja, vodeći računa da uzdržavanje djeteta ne smije povećati životni standard drugog roditelja.

III.

Danom stupanja na snagu ove Odluke prestaje važiti Odluka o tablici o prosječnim potrebama maloljetnog djeteta (»Narodne novine«, broj: 37/22).

IV.

Ova Odluka stupa na snagu prvoga dana od dana objave u »Narodnim novinama«.

Klasa: 552-07/23-01/07
 Urbroj: 524-08-02-03/1-23-8
 Zagreb, 24. travnja 2023.

Ministar
 Marin Piletić, v. r.
### NN 49/2023 (8.5.2023.), Odluka o izmjeni Odluke o autorizaciji plovila za sakupljanje crvenog koralja (Corallium rubrum) s rokom važenja do 31. prosinca 2023. godine

Ministarstvo poljoprivrede

828

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17, 14/19 i 30/23) i na temelju članka 11.a stavka 1. te članka 15. Pravilnika o obavljanju gospodarskog ribolova na moru ronjenjem (»Narodne novine«, broj 30/21, 72/21, 53/22 i 99/22), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA SAKUPLJANJE CRVENOG KORALJA
 (Corallium rubrum) S ROKOM VAŽENJA
 DO 31. PROSINCA 2023. GODINE

I.

U točki II. Odluke o autorizaciji plovila za sakupljanje crvenog koralja (Corallium rubrum) s rokom važenja do 31. prosinca 2023. godine (»Narodne novine«, br. 100/22 i 115/22) redak pod rednim brojem 1. u tablici mijenja se i glasi:

|  |  |  |  |  |
| --- | --- | --- | --- | --- |
| 1. | HRV000017455 | 139323-ST | 92,50 | 92,50 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/22-01/3193
 Urbroj: 525-12/718-23-5
 Zagreb, 26. travnja 2023.

Ministrica poljoprivrede
 Marija Vučković, v. r.
### NN 51/2023 (12.5.2023.), Odluka o upisu ulovnih ribarskih plovila koja obavljaju ribolov plivaricom tunolovkom u Registar ulovnih brodova ICCAT-a (ICCAT Record of BFT Catching Vessels) u 2023. godini

MINISTARSTVO POLJOPRIVREDE

851

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17, 14/19 i 30/23), a u vezi s člancima 8., 9. i 12. Pravilnika o ribolovu plavoperajne tune (Thunnus thynnus) plivaricom tunolovkom te uvjetima i kriterijima za ostvarivanje prava na dodjelu individualne plivaričarske kvote (»Narodne novine«, br. 63/22 i 38/23), ministrica poljoprivrede donosi

ODLUKU

O UPISU ULOVNIH RIBARSKIH PLOVILA KOJA OBAVLJAJU RIBOLOV PLIVARICOM TUNOLOVKOM U REGISTAR ULOVNIH BRODOVA ICCAT-a (ICCAT RECORD OF BFT CATCHING VESSELS) U 2023. GODINI

I.

Ovom Odlukom određuju se:

– popis plovila koja zadovoljavaju kriterije za upis u Registar ulovnih brodova ICCAT-a te su autorizirana za obavljanje gospodarskog ribolova na moru plivaricom tunolovkom,

– individualne kvote za ulov tune plivaricom tunolovkom po plovilima u 2023. godini.

II.

Pravo na upis u Registar ulovnih brodova ICCAT-a za ribolov tune plivaricom tunolovkom u 2023. godini ostvaruju plovila s pripadajućim individualnim kvotama kako slijedi:

|  |  |  |  |  |
| --- | --- | --- | --- | --- |
| Redni broj | Ime/registarska oznaka plovila | CFR plovila | ICCAT broj | Individualna kvota (t) |
| 1. | HRVATSKI USPJEH | HRV000000742 | ATEU0HRV00007 | 36,476 |
| 2. | PONOS | HRV000001148 | ATEU0HRV00058 | 41,856 |
| 3. | KALI | HRV000001447 | ATEU0HRV00037 | 45,700 |
| 4. | PREKO | HRV000001680 | ATEU0HRV00021 | 3,477 |
| 5. | EVA | HRV000001485 | ATEU0HRV00049 | 9,292 |
| 6. | SARDINA I | HRV000001579 | ATEU0HRV00133 | 74,942 |
| 7. | NEPTUN I | HRV000002313 | ATEU0HRV00134 | 53,273 |
| 8. | NEPTUN II | HRV000002589 | ATEU0HRV00140 | 75,497 |
| 9. | TULJAN DVA | HRV000002903 | ATEU0HRV00155 | 76,990 |
| 10. | MARLIN | HRV000002904 | ATEU0HRV00156 | 31,827 |
| 11. | SARDINA II | HRV000003074 | ATEU0HRV00161 | 116,164 |
| 12. | PELAGOS II | HRV000003287 | ATEU0HRV00017 | 57,533 |
| 13. | KORNAT | HRV000003357 | ATEU0HRV00153 | 16,313 |
| 14. | CARICA | HRV000004774 | ATEU0HRV00163 | 55,584 |
| 15. | OŠLJAK DVA | HRV000000726 | ATEU0HRV00020 | 11,586 |
| 16. | TACOMA | HRV000004925 | ATEU0HRV00164 | 43,490 |
| 17. | CICILO | HRV000000784 | ATEU0HRV00081 | 75,000 |
| 18. | NOA | HRV000003585 | ATEU0HRV00330 | 75,000 |

III.

Plovila iz točke II. ove Odluke autorizirana su za ribolov plavoperajne tune plivaricom tunolovkom od 26. svibnja 2023. godine do 15. srpnja 2023. godine odnosno do iskorištenja kvote, što god nastupi prije te će se na njih izdati Odobrenja za obavljanje gospodarskog ribolova plavoperajne tune za navedeno razdoblje.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/23-01/427

Urbroj: 525-12/718-23-1

Zagreb, 3. svibnja 2023.

Ministrica poljoprivrede
 Marija Vučković, v. r.
### NN 51/2023 (12.5.2023.), Odluka o izmjenama i dopunama Odluke o primicima radnika

HRVATSKA NARODNA BANKA

855

Na temelju članka 100. stavka 4. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020. i 151/2022.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE
 O PRIMICIMA RADNIKA

Članak 1.

U Odluci o primicima radnika (»Narodne novine«, br. 31/2017., 57/2017., 4/2021. i 145/2021.) u članku 1. stavak 3. mijenja se i glasi:

»(3) Odredbe ove Odluke primjenjuju se na kreditne institucije sa sjedištem u Republici Hrvatskoj koje su sukladno Zakonu o kreditnim institucijama dobile odobrenje za rad«.

U članku 1. dodaje se stavak 6., koji glasi:

»(6) Kada izvršava svoje zadaće iz članka 4. stavaka 1. i 2. Uredbe (EU) br. 1024/2013., a u skladu s člankom 6. Uredbe (EU) br. 1024/2013, Europska središnja banka ima ovlasti Hrvatske narodne banke iz Zakona o kreditnim institucijama i Uredbe (EU) br. 575/2013«.

Članak 2.

Nakon članka 1. dodaje se članak 1.b, koji glasi:

»Članak 1.b

Odredbe ove Odluke usklađene su sa Smjernicama Europskoga nadzornog tijela za bankarstvo o dobrim politikama primitaka na temelju Direktive 2013/36/EU (EBA/GL/2021/04)«.

Članak 3.

U članku 39. stavku 3. točki 2. riječi: »koji imaju ugrađenu klauzulu kojom se najveća moguća vrijednost instrumenta ograničuje na onu vrijednost koja je vrijedila na dan dodjele primitaka« i zarez na kraju rečenice brišu se.

U članku 39. stavku 3. točki 4. riječi: »koji imaju ugrađenu klauzulu kojom se najveća moguća vrijednost instrumenta ograničuje na onu vrijednost koja je vrijedila na dan dodjele primitaka« brišu se.

Članak 4.

Ova Odluka stupa na snagu osmoga dana od dana objave u »Narodnim novinama«.

O. br.: 175-091/05-23/BV

Zagreb, 4. svibnja 2023.

Guverner
 Boris Vujčić, v. r.
### NN 51/2023 (12.5.2023.), Pravilnik o izmjeni Pravilnika o provedbi izravne potpore poljoprivredi i IAKS mjera ruralnog razvoja za 2023. godinu

MINISTARSTVO POLJOPRIVREDE

850

Na temelju članka 8a. stavka 23., članka 21. stavka 7., članka 39. stavka 5. Zakona o poljoprivredi (»Narodne novine« br. 118/18, 42/20, 127/20 – Odluka Ustavnog suda Republike Hrvatske, 52/21 i 152/22) ministrica poljoprivrede donosi

PRAVILNIK

O IZMJENI PRAVILNIKA O PROVEDBI IZRAVNE POTPORE POLJOPRIVREDI I IAKS MJERA RURALNOG RAZVOJA ZA 2023. GODINU

Članak 1.

U Pravilniku o provedbi izravne potpore poljoprivredi i IAKS mjera ruralnog razvoja za 2023. godinu (»Narodne novine«, br. 25/23.) u članku 10. stavci 1. i 2. mijenjaju se i glase:

»(1) Korisnik podnosi Jedinstveni zahtjev i prijavu namjere proizvodnje, održavanja i uzgoja u poljoprivredi u razdoblju od 6. ožujka do 31. svibnja 2023. godine.

(2) Iznimno od stavka 1. ovoga članka zahtjevi se mogu podnositi i u roku za zakašnjele zahtjeve do 26. lipnja 2023.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/86
 Urbroj: 525-07/279-23-25
 Zagreb, 11. svibnja 2023.

Ministrica poljoprivrede
 Marija Vučković, v. r.
### NN 51/2023 (12.5.2023.), Odluka o proglašenju prestanka epidemije bolesti COVID-19 uzrokovane virusom SARS-CoV-2

Vlada Republike Hrvatske

842

Na temelju članka 2. stavka 5. Zakona o zaštiti pučanstva od zaraznih bolesti (»Narodne novine«, br. 79/07., 113/08., 43/09., 130/17., 114/18., 47/20., 134/20. i 143/21.), Vlada Republike Hrvatske je na sjednici održanoj 11. svibnja 2023. donijela

ODLUKU

O PROGLAŠENJU PRESTANKA EPIDEMIJE BOLESTI COVID-19 UZROKOVANE VIRUSOM SARS-CoV-2

I.

Ovom Odlukom proglašava se prestanak epidemije bolesti COVID-19 uzrokovane virusom SARS-CoV-2 na području čitave Republike Hrvatske.

II.

Danom stupanja na snagu ove Odluke prestaje važiti Odluka o proglašenju epidemije bolesti COVID-19 uzrokovana virusom SARS-CoV-2, klasa: 011-02/20-01/143, urbroj: 534-02-01-2/6-20-01, od 11. ožujka 2020.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/23-04/202

Urbroj: 50301-04/25-23-2

Zagreb, 11. svibnja 2023.

Predsjednik
 mr. sc. Andrej Plenković, v. r.
### NN 51/2023 (12.5.2023.), Odluka o nastavku potpore projektima od strateškog značaja za Hrvate izvan Republike Hrvatske

VLADA REPUBLIKE HRVATSKE

844

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s Odlukom o proglašenju projekata od strateškog značaja za Hrvate izvan Republike Hrvatske (»Narodne novine«, br. 38/22. i 148/22.), Vlada Republike Hrvatske je na sjednici održanoj 11. svibnja 2023. donijela

ODLUKU

O NASTAVKU POTPORE PROJEKTIMA OD STRATEŠKOG ZNAČAJA ZA HRVATE IZVAN REPUBLIKE HRVATSKE

I.

Vlada Republike Hrvatske nastavlja podupirati projekte od strateškog značaja za Hrvate izvan Republike Hrvatske:

1. projekt »Potpora radu Sveučilišta u Mostaru«, Sveučilišta u Mostaru

2. projekt »Institucionalno osnaživanje hrvatske zajednice u Republici Srbiji«, Hrvatskog nacionalnog vijeća u Republici Srbiji

3. projekt »Potpora radu Hrvatskog kazališta u Pečuhu«, Hrvatske državne samouprave u Mađarskoj

4. projekt »Potpora Radiju hrvatske nacionalne manjine – Radio Duxu«, Hrvatskog nacionalnog vijeća Crne Gore

5. projekt »Potpora Hrvatskim novinama iz Željeznog«, Hrvatskog štamparskog društva iz Gradišća, Republika Austrija.

II.

U Državnom proračunu Republike Hrvatske za 2023. godinu i projekcijama za 2024. i 2025. godinu (»Narodne novine«, broj 145/22.), na stavkama Središnjeg državnog ureda za Hrvate izvan Republike Hrvatske, za realizaciju projekata iz točke I. ove Odluke u 2023. osigurana su sredstva u ukupnom iznosu od 775.000,00 eura.

Pojedinačnim ugovorima o financijskoj potpori utvrdit će se visina dodijeljenih sredstava te međusobna prava i obveze ugovornih strana.

III.

Središnji državni ured za Hrvate izvan Republike Hrvatske će s korisnicima potpore, iz točke I. ove Odluke, odnosno sa Sveučilištem u Mostaru, s Hrvatskim nacionalnim vijećem u Republici Srbiji, s Hrvatskom državnom samoupravom u Mađarskoj, s Hrvatskim nacionalnim vijećem Crne Gore i s Hrvatskim štamparskim društvom iz Gradišća, Republika Austrija, potpisati ugovore o financijskoj potpori.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/198

Urbroj: 50301-21/21-23-2

Zagreb, 11. svibnja 2023.

Predsjednik
 mr. sc. Andrej Plenković, v. r.
### NN 51/2023 (12.5.2023.), Odluka o proglašenju projekata od strateškog značaja za Hrvate izvan Republike Hrvatske

VLADA REPUBLIKE HRVATSKE

845

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s točkama III. i VIII. Odluke o osnivanju Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske (»Narodne novine«, broj 19/22.), Vlada Republike Hrvatske je na sjednici održanoj 11. svibnja 2023. donijela

ODLUKU

O PROGLAŠENJU PROJEKATA OD STRATEŠKOG ZNAČAJA ZA HRVATE IZVAN REPUBLIKE HRVATSKE

I.

Na prijedlog Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske Vlada Republike Hrvatske proglašava projektima od strateškog značaja za Hrvate izvan Republike Hrvatske sljedeće projekte:

1. projekt »Potpora radu Hrvatskog narodnog kazališta u Mostaru«, Hrvatskog narodnog kazališta u Mostaru

2. projekt »Obnova Katoličkog školskog centra Petar Barbarić u Travniku«, Katoličkog školskog centra »Petar Barbarić« u Travniku

3. projekt »Rasti gdje si posijan – vrtići na hrvatskom jeziku: izgradnja, rekonstrukcija i adaptacija«, Hrvatskog nacionalnog vijeća u Republici Srbiji

4. projekt »Susreti hrvatske dijaspore«, organizacija Hrvata iz Južne Amerike.

II.

U Državnom proračunu Republike Hrvatske za 2023. godinu i projekcijama za 2024. i 2025. godinu (»Narodne novine«, broj 145/22.), na stavkama Središnjeg državnog ureda za Hrvate izvan Republike Hrvatske, za realizaciju projekata iz točke I. ove Odluke u 2023. osigurana su sredstva u ukupnom iznosu od 1.623.000,00 eura.

Pojedinačnim ugovorima o financijskoj potpori utvrdit će se visina dodijeljenih sredstava te međusobna prava i obveze ugovornih strana.

III.

Središnji državni ured za Hrvate izvan Republike Hrvatske će s korisnicima potpore, iz točke I. ove Odluke, odnosno s Hrvatskim narodnim kazalištem u Mostaru, s Katoličkim školskim centrom »Petar Barbarić« u Travniku, s Hrvatskim nacionalnim vijećem u Republici Srbiji te organizacijom Hrvata iz Južne Amerike, potpisati ugovore o financijskoj potpori.

IV.

Zadužuje se Središnji državni ured za Hrvate izvan Republike Hrvatske da Popis projekata od strateškog značaja za Hrvate izvan Republike Hrvatske dopuni projektima iz točke I. ove Odluke te ga objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/197

Urbroj: 50301-21/21-23-3

Zagreb, 11. svibnja 2023.

Predsjednik
 mr. sc. Andrej Plenković, v. r.
### NN 51/2023 (12.5.2023.), Odluka o prestanku važenja Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

852

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20, 20/21 i 114/22) Stožer civilne zaštite Republike Hrvatske, 11. svibnja 2023., donosi

ODLUKU

O PRESTANKU VAŽENJA ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

Danom stupanja na snagu ove Odluke prestaje važiti Odluka o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22, 51/22, 60/22, 73/22, 88/22, 100/22, 113/22, 126/22, 139/22, 155/22, 10/23, 23/23, 37/23 i 46/23).

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 13. svibnja 2023.

Klasa: 810-06/20-01/7

Urbroj: 511-01-300-23-535

Zagreb, 11. svibnja 2023.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 52/2023 (17.5.2023.), Indeks proizvođačkih cijena industrijskih proizvoda na domaćem tržištu u travnju 2023.

Državni zavod za statistiku

880

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U TRAVNJU 2023.

Indeks proizvođačkih cijena industrijskih proizvoda na domaćem tržištu u travnju u travnju 2023. u odnosu na ožujak 2023. iznosi 98,2.

Klasa: 954-01/23-01/01

Urbroj: 555-01-05-03-23-10

Zagreb, 8. svibnja 2023.

Glavna ravnateljica
 Lidija Brković, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog međunarodnog cestovnog graničnog prijelaza Macelj – I. kategorije

POLICIJSKA UPRAVA KRAPINSKO-ZAGORSKA

861

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA MACELJ – I. KATEGORIJE

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog međunarodnog cestovnog graničnog prijelaza Macelj – I. kategorije (»Narodne novine«, br. 31/13).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-21

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika i roba u cestovnom prometu Lupinjak

POLICIJSKA UPRAVA KRAPINSKO-ZAGORSKA

862

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU LUPINJAK

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u cestovnom prometu Lupinjak (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-22

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika u cestovnom prometu Hum na Sutli

POLICIJSKA UPRAVA KRAPINSKO-ZAGORSKA

863

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA U CESTOVNOM PROMETU HUM NA SUTLI

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika u cestovnom prometu Hum na Sutli (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-23

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika i roba u cestovnom prometu Razvor

POLICIJSKA UPRAVA KRAPINSKO-ZAGORSKA

864

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU RAZVOR

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u cestovnom prometu Razvor (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-24

Zabok, 24. travnja 2023.

Načenik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika u cestovnom prometu Mihanović Dol

POLICIJSKA UPRAVA KRAPINSKO-ZAGORSKA

865

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA U CESTOVNOM PROMETU MIHANOVIĆ DOL

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika u cestovnom prometu Mihanović Dol (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-25

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika u cestovnom prometu Miljana

POLICIJSKA UPRAVA KRAPINSKO-ZAGORSKA

866

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA U CESTOVNOM PROMETU MILJANA

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika u cestovnom prometu Miljana (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-26

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za pogranični promet Mali Tabor

POLICIJSKA UPRAVA KRAPINSKO-ZAGORSKA

867

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET MALI TABOR

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za pogranični promet Mali Tabor (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-27

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za pogranični promet Gornji Čemehovec

POLICIJSKA UPRAVA KRAPINSKO-ZAGORSKA

868

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET GORNJI ČEMEHOVEC

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za pogranični promet Gornji Čemehovec (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-28

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za pogranični promet Plavić

POLICIJSKA UPRAVA KRAPINSKO-ZAGORSKA

869

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET PLAVIĆ

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za pogranični promet Plavić (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-29

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za pogranični promet Luke Poljanske

POLICIJSKA UPRAVA KRAPINSKO-ZAGORSKA

870

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET LUKE POLJANSKE

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za pogranični promet Luke Poljanske (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-30

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika i roba u željezničkom prometu Đurmanec

POLICIJSKA UPRAVA KRAPINSKO-ZAGORSKA

871

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU ĐURMANEC

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u željezničkom prometu Đurmanec (»Narodne novine«, br. 16/19).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-31

Zabok, 24. travnja 2023.

Načelnik
 Zvonimir Petrović, v. r.
### NN 52/2023 (17.5.2023.), Pravilnik o dopuni Pravilnika o Gospodarskom programu korištenja poljoprivrednog zemljišta u vlasništvu Republike Hrvatske

MINISTARSTVO POLJOPRIVREDE

876

Na temelju članka 35. stavaka 6. i 7. Zakona o poljoprivrednom zemljištu (»Narodne novine«, broj 20/18, 115/18, 98/19 i 57/22) ministrica poljoprivrede, donosi

PRAVILNIK

O DOPUNI PRAVILNIKA O
 GOSPODARSKOM PROGRAMU KORIŠTENJA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE

Članak 1.

U Pravilniku o Gospodarskom programu korištenja poljoprivrednog zemljišta u vlasništvu Republike Hrvatske (»Narodne novine«, broj 104/2022) u članku 3. dodaje se novi stavak 4. koji glasi:

» (4) Ponuditelj iz stavka 3. ovoga članka može upisati više vrsta poljoprivredne proizvodnje ukoliko se radi o vrstama poljoprivredne proizvodnje koje se daju u zakup na isti rok zakupa.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-01/25

Urbroj: 525-06/190-23-12

Zagreb, 3. svibnja 2023.

Ministrica poljoprivrede
 Marija Vučković, v. r.